Meer oor: vergrote porieë | rooi rose Meer oor: vergrote porieë | rooi rose
Meer oor: vergrote porieë
Baie dames sukkel met vergrote sweetgaatjies op hul gesig, wange en neus en wil graag weet watter behandeling dit kleiner en minder sigbaar sal maak. Isabel Roos gee vir ons raad!
Baie veltipes wat meer geneig was na olierigheid gedurende jonger jare, mag as gevolg van ouderdom van sy olie verloor en dan bly die porieë sigbaar op die vel. Die goeie nuus is dat olierige veltipes langer neem om te verouder en die slegte nuus is dat dit sigbare porieë agterlaat.
Porieë vertoon gewoonlik groter op die neus en wange omdat daar meer oliekliertjies in daardie area is. Daar is nie 'n daadwerklike verwydering daarvan nie, maar daar is salonbehandelings wat jou 'n gladder veltekstuur en 'n vermindering in porieë-sigbaarheid sal kan gee.
In die winter is daar klomp verskillende afskilveringsbehandelings wat jy kan laat doen. Hierdie sluit op die minimum 6 behandelings in. Daar is ook ander opsies wat oorweeg kan word as jy na 'n medi-spa gaan waar jy 'n deeglike vel-analise ontvang en dan sal 'n dokter jou die verskillende opsies soos 'needling', dieper afskilveringsbehandelings en mikrodermabrasie gee. Hierdie behandelings sal dit nie heeltemal wegneem nie, maar wel 'n verbetering verskaf.
velsorgbeautyteenverouderinganti agingafskilferingvergrote porieësweetgaatjiesoliekliertjiesvel-analisemikrodermabrasie